Document ID: /fineweb-2-swissfilter-quality_10-filterrobots/filtered/07737.jsonl.gz/688

« ZurückWeiter »
Nam cælo terras, et terris abscidit undas,
25
FAB. II. THE CREATION OF MAN. Sic ubi dispositam, quisquis fuit ille Deorum, Congeriem secuit, sectamque in membra redegit; Principio terram, ne non æqualis ab omni Parte foret, magni speciem glomeravit in orbis. Tum freta diffundi, rapidisque tumescere ventis 5 Jussit, et ambitæ circumdare litora terræ. Addidit et fontes, immensaque stagna lacusque, Fluminaque obliquis cinxit declivia ripis : Quæ diversa locis partim, sorbentur ab ipså, In mare perveniunt partim, campoque recepta 10 Liberioris aquæ pro ripis litora pulsant. Jussit et extendi campos, subsidere valles, Fronde tegi silvas, lapidosos surgere montes. Utque duæ dextrâ cælum totidemque sinistra Parte secant Zonæ, quinta est ardentior illis ; 15 Sic onus inclusum numero distinxit eodem Cura Dei, totidemque plagæ tellure premuntur. Quarum quæ media est, non est habitabilis æstu; Nix tegit alta duas; totidem inter utramque locavit, Temperiemque dedit mixtâ cum frigore flammâ. 20 Imminet his aër, qui, quanto est pondere terræ
Pondus aquæ levius, tanto est onerosior igni.
25
Sanctius his animal mentisque capacius altæ 45 Deerat adhuc, et quod dominari in cetera posset. Natus homo est, sive hunc divino semine fecit Ille opifex rerum, mundi melioris origo; Sive recens tellus, seductaque nuper ab alto Æthere, cognati retinebat semina coeli. 50 Quam satus Täpeto, mixtam fluvialibus undis, Finxit in effigiem moderantum cuncta Deorum. Pronaque quum spectent animalia cetera terram, Os homini sublime dedit, cælumque tueri Jussit, et erectos ad sidera tollere vultus. 55 Sic, modò quæ fuerat rudis et sine imagine, tellus Induit ignotas hominum conversa figuras.
FAB. III.-THE FOUR AGES. AUREA prima sata est ætas, quæ, vindice nullo, Sponte sua, sine lege, fidem rectumque colebat. Pæna metusque aberant ; nec verba minacia fixo Ære legebantur: nec supplex turba timebant Judicis ora sui; sed erant sine judice tuti. 5 Nondum cæsa suis, peregrinum ut viseret orbem, Montibus in liquidas pinus descenderat undas; Nullaque mortales præter sua litora nôrant. Nondum præcipites cingebant oppida fosse; Non tuba directi, non æris cornua flexi, 10 Non galeæ, non ensis erant; sine militis usu Mollia securæ peragebant otia gentes. Ipsa quoque immunis rastroque intacta, nec ullis Saucia vomeribus, per se dabat omnia tellus ; Contentique cibis, nullo cogente, creatis, 15 Arbuteos fetus, montanaque fraga legebant, Cornaque et in duris hærentia mora rubetis, Et quæ deciderant patulâ Jovis arbore glandes. Ver erat æternum, placidique tepentibus auris Mulcebant Zephyri natos sine semine flores. Mox etiam fruges tellus inarata ferebat, Nec renovatus ager gravidis canebat aristis. Flumina jam lactis, jam flumina nectaris ibant; Flavaque de viridi stillabant ilice mella.
20
FAB. IV.-THE FOUR SEASONS. POSTQUAM, Saturno tenebrosa in Tartara misso, Sub Jove mundus erat; subiit argentea proles,
Auro deterior, fulvo pretiosior ære.
Tertia post illas successit ahenea proles,
35
Victa jacet Pietas, et Virgo cæda madentes,
FAB. V.-THE GIANTS. NEVE foret terris securior arduus æther; Affectåsse ferunt regnum cæleste Gigantas, Altaque congestos struxisse ad sidera montes. Tum pater omnipotens misso perfregit Olympum Fulmine, et excussit subjecto Pelion Ossæ. 5 Obruta mole suâ quum corpora dira jacerent; Perfusam multo natorum sanguine Terram Incaluisse ferunt, calidumque animâsse cruorem; Et, ne nulla sua stirpis monumenta manerent, In faciem vertisse hominum. Sed et illa propago 10 Contemptrix Superûm, sævæque avidissima cædis, Et violenta fuit: scires e sanguine natos.
FAB. VI.--LYCAON. QUÆ pater ut summâ vidit Saturnius arce, Ingemit; et, facto nondum vulgata recenti, Foda Lycaoniæ referens convivia mensæ, Ingentes animo et dignas Jove concipit iras ; Conciliumque vocat: tenuit mora nulla vocatos. 5
Est via sublimis, cælo manifesta sereno; Lactea nomen habet, candore notabilis ipso. Hac iter est Superis ad magni tecta Tonantis, Regalemque domum. Dextrå lævâque, Deorum Atria nobilium valvis celebrantur apertis;
10 Plebs habitant diversa locis; a fronte potentes Cælicolæ clarique suos posuere Penates. Hic locus est, quem, si verbis audacia detur, Haud timeam magni dixisse Palatia cæli.